मोदी रामलीला मैदान में अस्थाई पीएमओ से 2 दिन करेंगे काम
होम राजनीति मोदी रामलीला मैदान में 2 दिन अस्थाई पीएमओ से करेंगे काम
मोदी रामलीला मैदान में 2 दिन अस्थाई पीएमओ से करेंगे काम
रामलीला मैदान में 11-12 जनवरी को भारतीय जनता पार्टी (भाजपा) की राष्ट्रीय परिषद की बैठक होने जा रही है. इस दौरान प्रधानमंत्री रामलीला मैदान में होंगे.
आईएएनएस Updated: 10 January, 2019 12:07 pm IST
नई दिल्लीः प्रधानमंत्री नरेंद्र मोदी दो दिनों तक रामलीला मैदान में बनाए गए अस्थाई प्रधानमंत्री कार्यालय (पीएमओ) से काम करेंगे. रामलीला मैदान में 11-12 जनवरी को भारतीय जनता पार्टी (भाजपा) की राष्ट्रीय परिषद की बैठक होने जा रही है. इस दौरान प्रधानमंत्री रामलीला मैदान में होंगे.
भाजपा के दिल्ली सह-प्रभारी तरुण चुघ ने कहा, ‘प्रधानमंत्री दोनों दिन राष्ट्रीय परिषद की बैठक में मौजूद होंगे, इसलिए बैठक स्थल पर अस्थाई पीएमओ बनाया जा रहा है, जहां वह अपने दैनिक कार्य पूरा कर सकते हैं.’
अस्थाई कार्यालय में पीएमओ के लिए आवश्यक सभी सुविधाएं होंगी. उन्होंने कहा कि एक अन्य अस्थाई कार्यालय पार्टी के राष्ट्रीय अध्यक्ष अमित शाह के लिए बनाया जा रहा है.
उन्होंने कहा, ‘पूरे इलाके में वाई-फाई की कनेक्टिविटी उपलब्ध होगी. यही नहीं, भाजपा शासित प्रदेशों के मुख्यमंत्रियों और उप मुख्यमंत्रियों की अलग-अलग बैठकें होंगी.’
चुग के अलावा भाजपा के राष्ट्रीय महासचिव अनिल जैन, पी. मुरलीधर राव, दिल्ली प्रदेश भाजपा महासचिव राजेश भाटिया, कुलजीत सिंह चहल और रवींद्र गुप्ता ने बैठक की तैयारियों का जायजा लिया.
दो दिवसीय राष्ट्रीय परिषद की बैठक में भाजपा के चुने हुए प्रतिनिधि, नेता, प्रतिनिधिमंडल और करीब 12,000 पदाधिकारी शामिल होंगे.
अगला लेखराफेल सौदे की जांच का डर, सीबीआई प्रमुख को हटाने की जल्दी में हैं मोदी : राहुल